IGPR informează că marți, în județul Timiș, se desfășoară 24 de percheziții într-un dosar de trafic de droguri. Conform anchetatorilor, 16 indivizi sunt suspectați că ar fi deținut și vândut în mod repetat droguri de risc și mare risc
Printre drogurile comercializate de inculpații din dosar se numără și alte substanțe psihoactive, inclusiv canabis, 3-CMC, care este cunoscut sub numele de cristal și cocaină, fiind identificate 37 de tranzacții.
„Astăzi, 21 mai, poliţiştii Brigăzii de Combatere a Criminalităţii Organizate Timişoara, împreună cu procurorii D.I.I.C.O.T. – Serviciul Teritorial Timişoara, pun în aplicare 24 de mandate de percheziţie domiciliară, în judeţul Timiş, într-un dosar privind săvârşirea infracţiunilor de trafic de droguri de risc şi mare risc şi efectuarea de operaţiuni cu produse ştiind că acestea sunt susceptibile de a avea efecte psihoactive, fără drept şi fără a deţine autorizaţie”, anunţă IGPR.
Investigațiile au relevat că, începând din 2022 și până în prezent, cele 16 persoane au deținut și comercializat repetat canabis, 3-CMC (cristal), cocaină, MDMA, MDMB-4en Pinaca.
De asemenea, au fost vândute și drogurile de tip MDMB-Inaca, și ADB-Butinaca care reprezintă droguri de risc și mare risc, precum și substanțe psihoactive, către consumatori din județul Timiș, documentându-se 37 de tranzacții.
Audierile vor avea loc la sediul Direcției de Investigare a Infracțiunilor de Criminalitate Organizată și Terorism – Serviciul Teritorial Timișoara.
Acțiunea este realizată cu sprijinul polițiștilor din cadrul Inspectoratului de Poliție Județean Timiș și al jandarmilor din Gruparea de Jandarmi Mobilă Glad Voievod Timișoara.
„Suportul de specialitate a fost asigurat de către Biroul Tehnic și de Criminalistică din cadrul D.I.I.C.O.T și Direcția Operațiuni Speciale din Poliția Română.
Facem precizarea că pe întreg parcursul procesului penal, persoanele cercetate beneficiază de drepturile și garanțiile procesuale prevăzute de Codul de procedură penală, precum și de prezumția de nevinovăție”, mai precizează DIICOT.